Eagle Eye 2:30 P.M. – บล.เออีซี
สรุปภาพตลาดในช่วงเช้า: เช้านี้ดัชนี SET เปิดบวกแล้วขึ้น …
24 ก.ค. 2560

สรุปภาพตลาดในช่วงเช้า: เช้านี้ดัชนี SET เปิดบวกแล้วขึ้นต่อเล็กน้อยและปิดเที่ยงที่ 1,576.54 จุด (+0.19%) ด้วยมูลค่าซื้อขายเพียง 1.8 หมื่น ลบ. หลังนักลงทุนบางส่วนยังชะลอซื้อขายเพี่อติดตามการประชุมของเฟดในวันที่ 25-26 ก.ค. นี้ โดย Sector ที่มีผลกับดัชนีมากสุดคือ กลุ่มพลังงาน (0.01%) และกลุ่มบริการ (+0.30%)
มุมมองตลาดช่วงบ่าย: จากกราฟรายวันแม้เรามองดัชนี SET ยังอยู่ในกรอบ Side Way และเริ่มฟอร์มตัวเป็น Pattern สามเหลี่ยม พร้อมกับ Indicator ที่ส่งสัญญาณเชิงบวก ทั้งจาก Modified Sto. ที่อยู่ใน Positive Zone และ MACD ที่ตัด Signal Line ขึ้นมาเหนือ 0 หนุนให้เรามอง SET ยังสามารถขยับขึ้นได้ แต่ด้วย Volume ที่เบาบางทำให้คาดการปรับขึ้นยังค่อนข้างจำกัด โดยระยะสั้นควรระวังแรงเทขายบริเวณแนวต้านที่ 1580 จุด
กลยุทธ์ในช่วงบ่าย: แนะนำซื้อเก็งกำไรเมื่ออ่อนตัว และจบในวัน แต่หากหลุดแนวรับที่ 1,570 จุด แนะนำลดสัดส่วนหุ้น
สรุปข่าวรอบเช้า
(+) IMF คาด GDP จีน ปี60 โต 6.7%YoY ใกล้เคียงที่รัฐบาลตั้งเป้าไว้ที่ 6.5%YoY รวมถึงคาด GDP โลกปี 60 และ 61 โต 3.5%YoY และ 3.6%YoY ตามลำดับ
(+) สำนักงานกงศุลกากรของจีน เผยการนำเข้าก๊าซธรรมชาติเหลว (LNG) ช่วง1H60 เป็นจำนวน 15.89 ล้านตัน โต 38.3%YoY โดยหลักถูกใช้เพื่อแทนพลังงานถ่านหินที่ส่งผลเสียต่อสภาพแวดล้อม
(+) ปลัดกระทรวงการคลัง เผยภายใน 2 สัปดาห์นี้ จะมีการเสนอให้ครม.พิจารณาเห็นชอบ งบประมาณ 4 หมื่นล้าน ตามมาตรการดูแลผู้มีรายได้น้อยของโครงการสวัสดิการแห่งรัฐ
(+/-) ติดตามผลการประชุมของรัฐมนตรีน้ำมันของกลุ่มประเทศโอเปกและนอกกลุ่มประเทศโอเปกคืนวันนี้